

РЕПУБЛИКА СРБИЈА

АП ВОЈВОДИНА

ГРАД КИКИНДА

СЕКРЕТАРИЈАТ ЗА ИНСПЕКЦИЈСКЕ ПОСЛОВЕ

ГОДИШЊИ ПЛАН

ИНСПЕКЦИЈСКОГ НАДЗОРА

ЗА 2020.ГОДИНУ

У ОБЛАСТИ КОМУНАЛНЕ ИНСПЕКЦИЈЕ

Кикинда, децембар 2019. године

На основу члана 10. Закона о инспекцијском надзору („Сл. гласник РС“ бр. 36/2015, 44/2018-др.закон и 95/2018), комунална инспекција Градске управе града Кикинде, је дана 24.12.2019. године утврдила предлог Плана инспекцијског надзора, а Координациона комисија је дана 26.12.2019. године усвојила

**ГОДИШЊИ ПЛАН ИНСПЕКЦИЈСКОГ НАДЗОРА**

**КОМУНАЛНЕ ИНСПЕКЦИЈЕ ЗА 2020. ГОДИНУ**

УВОД

Предлог годишњег Плана инспекцијског надзора комуналне инспекције Градске управе града Кикинде за 2020. годину сачињен је у складу са чланом 10. Закона о инспекцијском надзору и садржи општи приказ задатака и послова комуналне инспекцијe за 2020. годину у непосредној примени закона и других прописа, праћења стања из комуналне области на територији града Кикинде. План инспекцијског надзора се заснива на утврђеном стању у области инспекцијског надзора и процени ризика у претходним годинама.

Сврха доношења Плана инспекцијског надзора комуналне инспекције је повећење ефикасности и у раду, односно непосредној примени закона и других прописа, спровођењу инспекцијског надзора, праћењу стања у комуналној области, предлагање мера за унапређење истог на територији града и насељених места, као и превентивно деловање комуналне инспекције као једном од средстава остварења циљева инспекцијског надзора.

Осим планираних активности које се спроводе овим Планом, а везане су за инспекцијски надзор, непланиране активности за које је такође потребно планирати време су едукације, присуство семинарима, састанци који се организују у вези обављања делатности поверених предузећима путем јавних набавки у вези контроле извршења уговора.

Ванредни инспекцијски надзор, који се односи се на пријаве грађана примљене путем Система „Лупа“, електронском поштом, телефоном, као и непосредним запажањем инспектора и контролора на терену, се одмах извршава. Такође, инспекцијски надзор над нерегистрованим субјектима ће се вршити као активност која није предвиђена планом инспекцијског надзора.

Не може се са сигурношћу утврдити обим и учесталост, а према претходним искуствима инспекције очекују се представке на рад и буку из угоститељских објеката у летњем периоду, а током целе године очекују се представке грађана на непрописно држање домаћих животиња.

РЕСУРСИ КОМУНАЛНЕ ИНСПЕКЦИЈЕ УВРШЕЊУ ИНСПЕКЦИЈСКОГ НАДЗОРА

Комунална инспекција је организована у оквиру Секретаријата за инспекцијске послове, Одсек за инспекцијске послове Градске управе града Кикинде. Радом Секретаријата руководи секретар секретаријата, Одсеком за инспекцијске послове руководи руководилац одсека. Послове инспекцијског надзора обављају 3 комунална инспектора. Мање сложене послове обављају: 2 виша комунална контролора и 4 комунална контролора.

Инспекцијски надзор се обавља према планираној територијалној расподели терена. Комунална инспекција има на располагању једно службено возило, које користи заједно са за грађевинском, просветном и инспекцијом за друмски саобраћај. За потребе вршења инспекцијског надзора, комунални инспектори имају на располагању 3 рачунара са приступом интернету, виши комунални контролори и комунални контролори имају на располагању 3 рачунара. Сви имају службене мобилне телефоне и фото апарате.

ПРАВНИ ОСНОВ ЗАВРШЕЊЕ ИНСПЕКЦИЈСКОГ НАДЗОРА

Комунални инспектори у вршењу инспекцијског надзора примењују одредбе следећих закона:

1. Закон о инспекцијском надзору („Сл. гласник РС“ бр. 36/15, 44/18-др.закон и 95/18),
2. Закон о општем управном поступку („Сл. гласник РС“, бр. 18/16),
3. Закон о прекршајима („Сл. гласник РС“, бр. 65/13, 13/16),
4. Закон о комуналним делатностима („Сл. гласник РС“ бр. 88/11,104/16 и 95/18),
5. Закон о становању и одржавању зграда („Сл. гласник РС“ бр. 104/16),
6. Закон о оглашавању („Сл. гласник РС“ бр. 6/16),
7. Закон о трговини („Сл. гласник РС”, бр. 52/19),

Одлуке Скупштине града Кикинде су дате у табели плана, а односе се на надзор из области комуналне делатности на територији самог града и 9 насељених места: уређење и комунални ред на површинама јавне намене, одржавање чистоће и депонија, раскопавања јавних површина, пружања услуга снабдевања водом и одвођења и пречишћавања отпадних и атмосферских вода, пружања услуга снабдевања топлотном енергијом, послова зоохигијенске службе, пружања пијачних услуга, држања паса и мачака, коришћења јавних паркиралишта и пијаце, придржавања прописаног радног времена угоститељских и других објеката, постављања и начин постављања и коришћења мањих монтажних објеката, летњих башти, гаража, киоска, контрола кретања возила у пешачкој зони, поштовање општих правила кућног реда у стамбеним заједницама, обављања делатности одржавања гробља и сахрањивања, јавне расвете, постављање и одржавање споменика, употреба имена и грба града и имена насељених места.

Приликом инспекцијског надзора и службених контрола, комунални инспектори дужни су да се придржавају процедура прописаних законима и одлукама уз коришћење контролних листа сачињених из своје области инспекцијског надзора.

РЕДОВНИ ИНСПЕКЦИЈСКИ НАДЗОРИ

|  |  |  |  |  |
| --- | --- | --- | --- | --- |
| Р.б. | ОБЛАСТ НАДЗОРА | АКТИВНОСТ | СТЕПЕН РИЗИКА | УЧЕСТАЛОСТ ИНСП. НАДЗОРА |
| 1. | Спровођење закона и oдлука града Кикинде у комуналној области | Инспекцијски надзор на терену и у службеним просторијама (увидом у акте, податке и документацију надзираног субјекта), превентивно деловање, откривање нерегистрованих субјеката и мере према њима, мере за отклањање незаконитости, посебне мере наредбе, забране и заплене, сарадња са другим надлежним инспекцијама и правосудним органима, тужилаштвом и МУП-ом. |  | Јануар - децембар, непосредним опажањем комуналних инспектора, комуналних контролора и по пријави грађана. |
| 2.  2. | Одлука о општем уређењу насељених места и комуналном реду | Контрола: комуналног реда, чистоће и уређености површина јавне намене, продаје са површина јавне намене свакодневно и за време манифестација: Врбица, „1. Мај“, „Дани Лудаје“, остављање хаварисаних и неристрованих возила и других ствари на површинама јавне намене и површинама у јавном коришћењу врши се  непосередном контролом комуналних инспектора и комуналних контролора, континуирано и по пријави физичког и правног лица, контрола поступања по истеку рока који је дат налогом или решењем, контрола чишћења снега и леда, улазак возила у пешaчку зону и др. | Средњи | Јануар - децембар |
| 3.  3. | Одлука о одржавању чистоће и депонија | Редовна контрола вршиоца услуге два пута годишње. | Незнатан | Јануар - децембар |
| Ванредне контроле непосредним опажањем комуналних инспектора и комуналних контролора и по пријави грађана. | Висок |
| 4.  4. | Одлука о јавном водоводу | Редовна контрола вршиоца услуге два пута годишње. | Незнатан | Јануар - децембар |
| Ванредна контрола по пријави грађана, вршиоца услуге и непосредним опажањем инспекције. | Низак |
| 5.  5. | Oдлука о канализацији | Редовна контрола вршиоца услуге два пута годишње. | Незнатан | Јануар - децембар |
| Ванредна контрола по пријави грађана и вршиоца услуге и непосредним опажањем инспекције. | Средњи | Контрола вршиоца услуге два пута годишње. |
| 6.  6. | Одлука о јавној канализацији отпадних вода | Редовна контрола вршиоца услуге. | Незнатан | Редовна контрола вршиоца услуге два пута годишње.  У току целе године ванредна контрола. |
| Ванредна контрола по пријави грађана и непосредним опажањем инспекције. | Средњи |
| 7.  7. | Одлука о условима и начину снабдевања топлотном енергијом | Редовни инспекцијски надзор над радом ЈП „Топлана“. | Незнатан | Јануар - децембар  Редовна контрола вршиоца услуге два пута годишње |
| Ванредне контроле непосредним опажањем комуналних инспектора,комуналних контролора и по пријави грађана. | Незнатан |
| 8  8. | Одлука о зоохигијени | Редовна контрола вршиоца услуге два пута годишње. | Незнатан | Јануар - децембар |
| У току целе године ванредна контрола комуналних инспектора и комуналних контролора и по пријави грађана. | Средњи |
| 99  9. | Одлука о условима и начину држања паса и мачака на територији града Кикинде | Врши се у току целе године на основу пријаве грађана и непосередним контролом комуналних инспектора и комуналних контролора. | Средњи | Јануар - децембар |
| 99  10. | Одлука о општим правилима кућног реда у стамбеним и стамбено-пословним зградама | Врши се у току целе године на основу пријаве грађана и непосередним контролом комуналних инспектора и комуналних контролора. | Средњи | Јануар - децембар |
| 99  11. | Одлука о поступку и начину раскопавања јавних површина | У току целе године ванредна контрола непосредним опажањем комуналних инспектора и комуналних контролора и по пријави грађана. | Средњи | Јануар - децембар |
| 99  12.  .  **11** | Одлука о сузбијању и уништавању коровске биљке амброзије (ambrosia artemsiifolia) | Редовна контрола локација које су у претходном периоду утврђене као ризичне, ванредна контрола по пријави грађана. | Висок | Јун-септембар |
| 99  13. | Одлука о сахрањивању и гробљима | Редовна контрола вршиоца услуге два пута годишње. | Незнатан | Јануар - децембар |
| Ванредна контрола комуналних инспектора, комуналних контролора и по пријави грађана. | Незнатан |
| 99  14. | Одлука о радном времену угоститељских, трговинских и занатских објеката | Ванредна контрола комуналних инспектора, комуналних контролора и по пријави грађана. | Средњи | Јануар - децембар |
| 99  15. | Одлука о оглашавању на територији града Кикинде | Ванредна контрола комуналних инспектора, комуналних контролора и по пријави грађана. | Низак | Јануар - децембар |
| 99  16. | Одлука о постављању киоска | Контрола поступања по одлуци се врши непосередним контролом комуналних инспектора, комуналних контролора и пријаве грађана. | Низак | Јануар - децембар |
| 99  17. | Одлука о постављању монтажних објеката и уређаја на површинама јавне намене | Контрола поступања по одлуци се врши непосередним контролом комуналних инспектора, комуналних контролора и пријаве грађана. | Низак | Јануар - децембар |
| 18. | Одлука о постављању угоститељских башти | Контрола постављања угоститељских башти на површинама јавне намене у складу са одлуком, правилником и основу издатог решења, одржавања комуналног реда врши се непосередним контролом комуналних инспектора, комуналних контролора и пријаве грађана. | Висок | Јануар - децембар |
| 19. | Одлука о условима, поступку и начину постављања монтажних гаража на грађевинском земљишту у јавној својини града Кикинде | Контрола постављања монтажних гаража на грађевинском земљишту у јавној својини града Кикинде у складу са одлуком, основу издатог решења, врши се непосередним контролом комуналних инспектора, комуналних контролора и пријаве грађана. | Низак | Јануар - децембар |
| 20. | Одлука о подизању и одржавању споменика | Ванредна контрола комуналних инспектора, комуналних контролора и по пријави грађана. | Незнатан | Јануар - децембар |
| 21. | Одлука о употреби имена и грба града и имена насељених места града Кикинде | Ванредна контрола комуналних инспектора, комуналних контролора и по пријави грађана. | Незнатан | Јануар - децембар |
| 22. | Одлука о утврђивању и означавању назива улица, тргова и других насељених делова града Кикинде | Ванредна контрола комуналних инспектора,комуналних контролора и по пријави грађана. | Незнатан | Јануар - децембар |
| 23. | Одлука о пијацама | Редовна контрола вршиоца услуге два пута годишње. | Незнатан | Јануар - децембар |
| У току целе године ванредна контрола комуналних инспектора, комуналних контролора и по пријави грађана. | Средњи |
| 24. | Одлука о обезбеђивању јавне расвете | У току целе године ванредна контрола комуналних инспектора, комуналних контролора и по пријави грађана. | Средњи | Јануар - децембар |
| 25. | Одлука о јавним паркиралиштима и уклањању возила | Редовна контрола вршиоца услуге два пута годишње.  Ванредна контрола комуналних инспектора, комуналних контролора и по пријави грађана. | Незнатан | Јануар - децембар |

У 2020. години комунална инспекција планира:

* присуствовање семинарима, обукама и едукацијама завршење инспекцијског надзора у примени закона и других прописа,
* праћење промена законских прописа и одлука града,
* ажурирање и архивирање предмета,
* заједнички инспекцијски надзор са другим инспекцијама (контрола угоститељских објеката, вршење нелегалне продаје и др.) уз договор и координацију са другим инспекцијама,
* предузимање и других мера и активности за спречавање обављања делатности нерегистрованих субјеката,
* рад на усклађивању контролних листа са Правилником о посебним елементима процене ризика, учесталости вршења инспекцијског надзора на основу процене ризика и о посебним елементима плана инспекцијског надзора по одлукама из изворне надлежности града Кикинде.
* израда извештаја о раду сваког инспектора појединачно и комуналне инспекције у целини,
* израда предлога годишњег плана инспекцијског надзора за 2021. годину.

**ЗАВРШНА НАПОМЕНА**

Годишњи план инспекцијског надзора за 2020. годину ће се редовно ажурирати, анализирати и мењати и допуне у складу са потребама. Процена ризика у Годишњем плану инспекцијског надзора за 2020. годину вршена је на основу анализе стања у досадашњем вршењу инспекцијског надзора.

План рада комуналне инспекције за 2020. годину након усвајања на начин прописан Законом o инспекцијском надзору биће објављен на интернет страници-сајту града Кикинде, www.kikinda.rs.

Комунална инспекција

План инспекцијског надзора комуналне инспекције је усвојила Комисија за координацију инспекцијског надзора над пословима града Кикинде дана 26.12.2019. године.

под бројем: III-04-400- .../2019.